b'\n_START_ARTICLE_\nAachenski mir\n_START_PARAGRAPH_\nAachenski mir je mirovni ugovor sklopljen 13. sije\xc4\x8dnja 812. godine, koji je bizantski car Mihajlo (811.\xe2\x80\x94813.) sklopio s Karlom Velikim, bio je od presudne va\xc5\xbenosti za hrvatski narod i na\xc5\xa1e krajeve._NEWLINE_Po\xc5\xa1to je potpisana isprava o mirovnom ugovoru, oslovi bizantsko poslanstvo Karla titulom\xc2\xa0\xc2\xbbimperator\xc2\xab\xc2\xa0i\xc2\xa0\xc2\xbbbasileus\xc2\xab, \xc4\x8dime je bizantsko carstvo priznalo Karla carem Zapadnoga carstva. Na osnovu toga mira morao se Karlo Veliki odre\xc4\x87i Venecije i osvaja\xc4\x8dkih namjera u Italiji, dok se s druge strane Bizant odrekao dalmatinsko-hrvatske kne\xc5\xbeevine, a zadr\xc5\xbeao samo dalmatinske gradove i otoke. Drina je postala granicom izme\xc4\x91u frana\xc4\x8dkog i bizantskog utjecaja i vazala.'